Slovakia i Eurovision Song Contest

Slovakia debuterte i Eurovision Song Contest i 1994 og deltok syv ganger inntil landet trakk seg fra konkurransen i 2012 på ubestemt tid. Slovakia ble nummer 18 i 1996, og dette er fremdeles landets beste plassering. Etter innføringen av semifinaler i Eurovision Song Contest i 2004 har landet aldri klart å kvalifisere seg til finalen, og Slovakia har ikke deltatt i konkurransen siden 2012. Den slovakiske kringkasteren RTVS har grunngitt fraværet med dårlig økonomi hos RTVS, kombinert med liten interesse hos seerne og dårlige seertall. I juni 2023 bekreftet kringkasteren at den ikke kommer til å delta i 2024, men at den vurderer en retur i 2025.

 Historikk 
Det var landets allmennkringkaster RTVS, tidligere STV, som valgte landets bidrag og artist til Eurovision Song Contest. Slovakia meldte seg på konkurransen i 1993, sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt Kvalifikacija za Millstreet (Kvalifisering til Millstreet). De tre beste i kvalifiseringen ville få en plass i Eurovision Song Contest. Slovakia stilte med låten «Amnestia na neveru», fremført av Elán. Slovakia ble nummer fire i konkurransen og kvalifiserte seg dermed ikke til finalen i 1993. Slovakia var imidlertid bare ett poeng unna å kvalifisere seg.

 Debuten 
I 1994 fikk imidlertid Slovakia delta i Eurovision Song Contest, sammen med en rekke nye deltakerland som Russland, Romania og Estland. I debuten ble Slovakia nummer 19 av 25, og den lave plasseringen gjorde at landet måtte stå over konkurransen året etter. I 1996 var Slovakia tilbake og fikk sin til nå beste plassering, 18 av 23. Dette var imidlertid ikke nok til å kvalifisere seg til finalen i 1997. 

I 1998 var Slovakia tilbake i Eurovision Song Contest for tredje gang, men Katarína Hasprová ble bare nummer 21 med åtte poeng – samtlige fra Kroatia. Dermed måtte Slovakia stå over konkurransen igjen i 1999. Den lite suksessfulle starten gjorde at STV holdt seg borte fra konkurransen i elleve år.

 Returen 
miniatyr|Kristina deltok for Slovakia i Eurovision Song Contest i 2010.
I 2009 kom Slovakia tilbake igjen i Eurovision Song Contest, og for første gang arrangerte STV en nasjonal konkurranse for å velge landets bidrag. Konkurransen ble kalt Eurosong, og finalen ble holdt i Bratislava 8. mars. Kamil Mikulčík og Nela Pocisková vant med sangen «Leť tmou». Returen ble imidlertid lite suksessrik; bidraget kom nest sist i sin semifinale, og Slovakia kvalifiserte seg dermed ikke til finalen i Eurovision Song Contest 2009.

Året etter vant Kristina Eurosong med «Horehronie». Tross i at sangen var en favorittene før Eurovision Song Contest, endte Slovakia igjen nest sist i sin semifinale. I 2011 var STV omorganisert til RTVS, som sendte tvillingsøstrene TWiiNS til Düsseldorf. Der ble Slovakia nummer 13 av 19. Året etter gikk det enda dårligere, da Slovakia endte helt sist i sin semifinale.

 Nytt fravær 
De dårlige plasseringene, kombinert med kringkasterens trange økonomiske situasjon, gjorde at RTVS trakk seg fra konkurransen i 2013. Landet har ikke deltatt i Eurovision Song Contest siden, men RTVS har overført finalen på radio siden 2018 

RTVS har begrunnet fraværet med dårlig økonomi hos RTVS, men i 2019 forklarte kringkasteren at fraværet også bunner i manglende interesse hos seerne og dårlige seertall. I juni 2023 bekreftet kringkasteren at Slovakia ikke kommer til å delta i Eurovision Song Contest 2024, men at den vurderer en retur i 2025.

 Deltakere 
Under er en liste over Slovakias deltakere, plasseringer og poeng i konkurransen siden debuten i 1994. 
Fargekoder

 År Artist Tittel Norsk oversettelse Finale Poeng Semi Poeng   «Amnestia na neveru» Amnesti for utroskap colspan="2" 450 1994   «Nekonečná pieseň»Evig sang1915 colspan="2" rowspan="2" data-sort-value="99999"   colspan="5"   1996   «Kým nás máš»Så lenge du har oss18191736  colspan="5"   colspan="2" rowspan="2" data-sort-value="99999"  1998   «Modlitba»En bønn218  colspan="8" data-sort-value="zzzzz"  2009   og  «Leť tmou»Fly gjennom mørket colspan="2" rowspan="4" 188 2010   «Horehronie»Horehronie (region i Slovakia)1624 2011   «I'm Still Alive»Jeg er ennå i live1348 2012   «Don't Close Your Eyes»Ikke lukk øynene 18 22 colspan="8" data-sort-value="zzzzz" 

 Stemmehistorikk 
Slik har Slovakia stemt i finalene fra 1994 til 2012. Tallene inkluderer ikke poeng avgitt og mottatt i semifinalene.
 Slovakia har gitt flest poeng til Nr. Land Poeng 1  34 2  30 3  27 4  26 5 25
 Slovakia har fått flest poeng fra Nr. Land Poeng 1  20 2  8 3  7 4   5 5  2

 Kommentatorer og poengutdelere 
 År Kommentator Poengutdelere 1970 Sendt i Tsjekkoslovakia rowspan=11  1971–1977    1978 sendt i opptak i Tsjekkoslovakia 1979–1982   1983 sendt i opptak i Tsjekkoslovakia 1984   1985  sendt i opptak i Tsjekkoslovakia 1. juni 1986–1989  1990 sendt i Tsjekkoslovakia 1991–1992    1993  1994  1995  1996   1997  1998  1999–2008  2009  2010  2011  2012  2013–2017  rowspan=6  2018, , ,  og  (finalen)2019Ukjent (finalen)2021, ,  og 2022,  og 2023–2024, ,  og 

Galleri

Se også
Eurosong (Slovakia)

 Referanser 

 Eksterne lenker 
 Offisiell nettside for Eurovision Song Contest
 Slovakia i Eurovision Song Contest

Kategori:Land i Eurovision Song Contest
Kategori:Slovakia